Citroën C5

Citroën C5 je osobný automobil strednej triedy francúzskej automobilky Citroën vyrábaný od roku 2001 v prevedeniach sedan/liftback a kombi (pod označením Break). V roku 2004 prešiel model celkovou modernizáciou a faceliftom, v roku 2008 bola uvedená na trh jeho druhá generácia. Celkovo bolo vyrobených 720 120 kusov modelu C5 I.
Prvá generácia (X3) a (X4).
Opis.
C5 I. (X4) (2001 – 2004).
Vývoj nového nadčasového modelu stál 1,05 bilióna eur. Model sa vyrábal od roku 2001 kedy nahradil nielen model Xantia ale aj model XM a dočasne sa tak stal vlajkovou loďou značky. Priniesol prvky výbavy ako pokovené čelné sklo, elektrochromatické spätné zrkadlá, 2 zónovú automatickú klimatizáciu, systém farebnej navigácie spolu s DVD prehrávačom. Využíval vylepšenú multiplexnú elektrickú sieť VAN Bus (Vehicle Area Network) a centrálnu riadiacu jednotku BSI. Oproti predchodziemu modelu XM výrazne zjednodušenú.Najvyššia motorizácia bola 2.2 HDi (133k) a 3.0 V6 24V (210k). Model C5 je charakteristický veľkým vnútorným priestorom, ergonómiou a komfortom. Podla stupňa výbavy mal model halogénové alebo xenónové svetlomety. Zaujímavosťou je že automobil nemal hmlové svetlomety, pribudli len v limitovanej edícií vozidla upravenej firmou Carlsson. Z dôvodu oslňovania ostatných účastníkov premávky sa xenónové svetlomety nedajú použiť ako diaľkové, pri režime diaľkových svetiel sa rozsvieti dvojica prídavných halogénových svetlometov. Multiplexná sieť umožnovala pridať rôzne automatické akcie, napríklad zavretie okien v prípade dažďa, automatické zapnutie svetlometov a iné. Model prešiel v roku 2003 drobnými úpravami v technike aj v interiéri. Pribudli nové typy čalúnenia a do ponuky pribudol navigačný systém RT3, ktorý nahrádzal starší systém VDO (RT2).
C5 II. (X3) (2004 – 2008).
V roku 2004 prišiel facelift prvej generácie. Popri drobných dizajnových zmenách, pribudli natáčacie xenónové svetlomety a MP3 prehrávač. Elektronika prešla modernizáciou na CAN Bus (Controller Area Network). Pribudli nové motorizácie 2.2 HDi (175k) a 2.0 HDi novej generácie.
Podvozky.
Model C5 bol nástupcom v sérií automobilov s hydropneumatickým odpružením. Tento druh pruženia nevyužíva pružiny a tlmiče ale kombináciu vlastností oleja a stlačeného plynu. Nezávisle od hmotnosti nákladu a batožiny si automobil udržuje stabilnú svetlú výšku, a je tak možné mať zároveň komfortné mäkké pruženie a kontakt s vozovkou zároveň.
Nový systém má servisný interval alebo 10 rokov.
C5 I. (2001 – 2004).
Mala dve verzie podvozku, Hydractive H3 a H3+.
Hydractive HIII je počítačom riadený aktívny podvozok ktorý udržuje stabilnú výšku nezávisle od záťaže a mení ju podľa rýchlosti a stavu vozovky. Zabezpečuje veľmi komfortnú jazdu a možnosť zmeny svetlej výšky vozidla ovládačom na stredovom paneli.
Hydractive HIII+ je druhá verzia podvozku, použitá v drahších modeloch a pre výbavu Exclusive. Táto verzia je doplnená dvomi hydropneumatickými zásobníkmi ("guľami") ktoré sa pripájajú alebo odpájajú k systému podľa požiadaviek. Systém tak volí z 4 možných charakteristík pre každé koleso. Jednotka BHI (Block hydraulique integree) vyhodnocuje jazdný štýl, rýchlosť a vozovoku a tým mení nastavenie podvozku medzi komfortným a aktívnym SPORT (tuhším o 80% s rýchlejšou odozvou nie tvrdým). Tento režim je možné zvoliť aj ručne. Na stredovom paneli sa nachádza ručné ovládanie výšky, ktoré je však obmedzené rýchlostným limitom. Po jeho prekročení sa automobil vráti do jazdnej výšky. Pri modeli Break (kombi) je možné spustiť automobil ovládaním v batožinovom priestore vozidla a znížiť tak výšku nakladacej hrany. V roku 2003 prešla zadná náprava úpravou uchytenia kvôli lepšiemu akustickému komfortu.
C5 II. (2004 – 2008).
Mala totožné podvozky s C5 I. ale zmodernizované,pruženie dostalo iné odladenie frekvencie, komfortnejšie a viac podobné modelu XM. Jednotka BHI dostala novú verziu riadiaceho počítača s novými pravidlami volenia režimov. Tieto zmeny prispeli k zvýšeniu komfortu a stability.
Bezpečnostné prvky.
Hodnotenie bezpečnosti euro NCAP:
Úrovne výbavy.
Príplátková výbava – NaviDrive s farebným displejom, vyhrievané sedadlá, strešné okno
C5 III. (X7).
C5 III. alebo aj (X7) prišiel na trh v roku 2008. Vyrábal sa v prevedeniach sedan alebo kombi. Na rozdiel od predchodcov ktorý boli koncepcie liftback a kombi. V roku 2010 prešiel model prvým faceliftom a v roku 2013 druhým. Do roku 2011 bolo vyrobených 1 120 615 kusov. Model bol na trhu len s malými zmenami celých 9 rokov, čo sa negatívne podpísalo na jeho klesajúcej predajnosti. V posledných rokoch výroby. Výroba bola ukončená v roku 2017. Model nedostal priameho nástupcu, a preto sa stal posledným veľkým Citroenom s hydropneumatickým odpružením. Názov bol použitý v crossoveri Citroen C5 Aircross.
V roku 2007 bola predstavená nová C5 v koncepte Airscape spolu s novou tvárou a logom automobilky. Nový marketing však vyvolal negatívne ohlasy fanúšikov značky, hlavne reklama so sloganom "Nový Citroen C5, nemecky dokonalý, francúzsky elegantný. Účelom bolo prilákať zákazníkov z nemecky orientovaného automobilového trhu. C5 prevzala dizajnové črty nemeckých automobiliek ako napríklad tvary blatníkov, lemov kolies, ostré tvary svetlometov a nečalúnené materiály v interiéri v nižších výbavách. C5 bola kritizovaná oproti predchodzím verziám za komplikovaný multifunkčný volant, zmenšenie otvoru pre nastupovanie osôb, ergonómiu v interiéri a praktickosť kvôli karosérií sedan a malému kombi podľa vzoru automobilky Audi a VW. Tieto zmeny ale neznamenali nárast predajnosti, naopak C5 III. sa stala najslabšie predávaným modelom strednej triedy s hydropneumatickým odpružením v histórií. Model bol tiež prvým v ponuke Citroenu s konvenčným aj hydropneumatickým pružením.
V roku 2010 prišiel prvý facelift. Pribudli LED denné svietidlá vpredu a v zadných svetlometoch. Zadné svetlomety tiež dostali číre prekrytie cúvacích svetiel. Hlavná zmena sa týkala motorizácií a prechodu na nové normy emisií, motor 2.7HDi skončil výrobu a bol nahradený novým 3.0 HDi s technológiou ECCS (Extreme Conventional Combustion Systeme). Pribudla zážihová motorizácia 1.6THP zo spolupráce s automobilkou BMW.
V roku 2013 prešiel model ďalším faceliftom, mierne sa zmenila predná maska, ktorá dostala oblejšie logo. Model tiež zmenil úrovne výbavy, pribudli nové hliníkové disky a pribudla parkovacia kamera pre verziu kombi (Break). 
Podvozok.
Všetky C5 okrem verzie Metalique, používali elektronicky riadené hydropneumatické odpruženie. 
Hydractive HIII plus je podobne ako jeho predchodca počítačom riadený hydropneumatický podvozok ale s inováciami. Namiesto zavesenia McPherson boli použité dvojité kosti. Na zadnej náprave taktiež čo prispelo k lepšiemu akustickému komfortu oproti predchodzím verziám s jednoduchšou nápravou. Podobné zavesenie má aj Citroën C6 ale s komplikovanejším a prepracovanejším systémom Hydractive. Výrobcom pružiacich komponentov je KAYABA japonský špecialista na podvozky.
Pri odpružení Metalique sú použité konvenčné tlmiče a pružiny s degresívnym účinkom. Použité v lacnejších verziách výbavy.
Bezpečnostné prvky.
Systémy ABS,BAS, REF, AFU, ESP, ASR, 9 airbagov, samonatáčacie svetlomety, systém AFIL oznamujúci neúmyselné prejdenie deliace čiary.Head up displej – premietanie informácií na čelné sklo
Hodnotenie bezpečnosti C5 II. euro NCAP z roku 2009:
Predajnosť a koniec výroby.
Nová rada C5 nadviazala na predajné úspechy predchodzích hydropneumatických modelov strednej triedy Citroen BX a Citroen Xantia. Nový model prišiel na základe úplne novej koncepcie, zvýšenia komfortu, bezpečnosti, technologickej vyspelosti a spoľahlivosti. 
Všeobecné hlavné dôvody poklesu predaja modelu C5 boli hlavne závislé na ekonomickej situácií v európe, kedy kríza a nevhodná cenová politika značky zapríčinila pokles predaja modelov vyšších tried. Ale rovnako boli zapríčinené zmenou vedenia a chybnými marketingovými krokmi. Vedenie nedokázalo pružne a včas reagovať na spätnú odozvu trhu, a ignorovalo situáciu po príliš dlhú dobu.
Model neponúkal žiadnu verziu s náhonom všetkých kolies ako napríklad nemecká konkurencia. Citroen sa preto orientoval pre viac žiadaný segment SUV. Výroba hydropneumatického odpruženia bola nahradená výrobou progresívnych tlmičov s hydraulickým dorazom pod názvom Citroen Advanced Comfort. Model nedostal priameho nástupcu, ale názov C5 sa použil pre nastávajúci crossover Citroen C5 Aircross. Posledná európska C5 opustila továreň 2.6.2017, výroba pokračovala už len v Číne pre Dong-Feng.